C 288/31

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 288/07)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu

STANDARTA GROZĪJUMA APSTIPRINĀŠANAS PAZIŅOJUMS

“BARDOLINO”

PDO-IT-A0436-AM03

Paziņojuma datums: 2021. gada 26. aprīlī.

APSTIPRINĀTĀ GROZĪJUMA APRAKSTS UN PAMATOJUMS

1. Nosaukums un vīni

APRAKSTS

a) Tiek noteikti apakšapgabali Montebaldo, La Rocca un Sommacampagna, uz kuriem attiecināmos noteikumus iekļauj 1. pielikumā, kas atrodams produkta specifikācijas beigās un ir tās neatņemama sastāvdaļa.

PAMATOJUMS

a) Ar šo grozījumu uz tradicionālo produktu – viegliem sarkanvīniem ikdienas lietošanai, kas tiek pasniegti atdzesēti un galvenokārt paredzēti vietējam tirgum un Centrāleiropai – attiecina vēl trīs īpašus vēsturiskus apakšapgabalus, kuri spēj ražot elegantākus, izsmalcinātākus un ilgmūžīgākus vīnus, vienlaikus saglabājot “Bardolino” vīniem raksturīgos stilistiskos elementus, kam denominazione di origine controllata (“kontrolēts cilmes vietas nosaukums” jeb DOC) pirmoreiz piešķirts 1968. gadā. Mērķis ir atteikties no pašreizējās produkta specifikācijas pieejas, kura nepieļauj diferenciāciju. Tas ļauj radīt tādu vīnu tēlu, kuriem ir lielāka spēja atklāt vietējās identitātes īpašības un kurus var saglabāt ilgāk. To var panākt, pilnībā izmantojot īpašības, ar kurām šie trīs apakšapgabalu vīni ir bijuši zināmi vēstures gaitā, paverot piekļuvi jauniem mērķa tirgiem ar interesi par elegantākiem un ilgmūžīgākiem sarkanvīniem un tādējādi ļaujot noteikt lielāku uzcenojumu. Produkta specifikācijā šis grozījums ietekmē 1. pantu un 1. pielikumu. Vienotajā dokumentā ar šo grozījumu paredz iekļaut atsauces uz apakšapgabaliem sadaļās Vīna vai vīnu apraksts, Vīndarības metodes un Saikne ar ģeogrāfisko apgabalu.

2. Šķirņu proporcijas

APRAKSTS

a) “Corvina” vīnogu īpatsvara ierobežojums šķirņu sajaukumā tagad ir 95 %, nevis 80 %, un “Rondinella” vīnogu īpatsvaram tagad jābūt vismaz 5 %, nevis 10 %.

PAMATOJUMS

a) “Corvina” vīnogu maksimālā īpatsvara palielināšana līdz 95 % ļauj labāk izmantot šo šķirni apgabalos, kas ir īpaši piemēroti tās audzēšanai. Tas jo īpaši attiecas uz minētajiem apakšapgabaliem: teruāra kartēšanas pētījuma rezultāti liecina, ka kopumā “Corvina” pielāgošanās spējas dēļ tieši šī vīnogu šķirne nodrošina vislabāko kvalitātes standartu, vienlaikus nodrošinot vīnu atšķirīgo īpašību pilnīgu saglabāšanu. Ar šo ierosināto grozījumu, kas izklāstīts šajos noteikumos un ar iepriekš minēto nolūku uzlabot “Bardolino” nosaukuma teruāra īpašības, mērķis ir nodrošināt, ka piemērotos apstākļos, proti, ievērojot teruāra kartēšanas pētījumā sniegtos norādījumus, “Bardolino” vīns ir divu vietējo šķirņu – “Corvina” (“Corvinone”) un “Rondinella” – sajaukums. Alternatīvi, noteiktos apstākļos un vienmēr ar mērķi izcelt teruāram raksturīgās iezīmes, šo sajaukumu var papildināt ar citām ļoti plaša diapazona šķirnēm, kā tas ir tradicionāli ierasts šajā apgabalā. Lai “Corvina” veidotu līdz 95 % no visa sajaukuma, “Rondinella” minimālais īpatsvars ir jāsamazina līdz 5 %. Produkta specifikācijā šis grozījums ietekmē 2. pantu.

3. Audzēšanas apgabals

APRAKSTS

Ir noteikti to vīnogu audzēšanas apgabali, kuras izmanto vīnu darīšanai Montebaldo, La Rocca un Sommacampagna apakšapgabalos.

PAMATOJUMS

Izmantojot teruāra kartēšanas pētījuma rezultātus, katra no trīs apakšapgabalu – Montebaldo, La Rocca un Sommacampagna – administratīvās robežas ir noteiktas, pamatojoties uz vēsturiskiem un agronomiskiem aspektiem.

Produkta specifikācijā šis grozījums ietekmē 1. pantu un 1. pielikumu.

4. Vīnkopības noteikumi

APRAKSTS

a) Ir pārskatīti noteikumi par audzēšanas sistēmām.

b) Raža no hektāra ir samazināta uz 12 tonnām.

c) Ir pievienoti četri punkti, kuros teikts, ka pēc Aizsardzības asociācijas pieprasījuma un pēc apspriešanās ar tirdzniecības organizācijām reģionālās iestādes var: pieņemt lēmumus par to, kur sūtīt vīnogas, kādam nolūkam tās var izmantot un kāds ir maksimālais izmantojamo vīnogu daudzums uz hektāru; samazināt atļauto vīnogu ražu un vīna ieguves ātrumu; un par ne vairāk kā 20 % palielināt maksimālo pārpalikumu no hektāra, ko var atlicināt izmantošanai nākotnē.

PAMATOJUMS

a) Šis grozījums ļauj papildus vienpusējai balsta sistēmai, kas pazīstama kā pergoletta, izmantot balsta sistēmu ar ieslīpu augšdaļu (pergola). Pateicoties apgabala augsnei un klimatam, arī ar šo audzēšanas sistēmu, kas raksturīga Gardas ezera apkārtnei, var iegūt augstas kvalitātes vīnogas un panākt to vienmērīgu nogatavošanos, kā tas paredzēts produkta specifikācijā.

b) Pēdējo piecu gadu laikā “Bardolino”DOC (ACVN) Aizsardzības asociācija ir īstenojusi tirgus regulēšanas politiku, kuras mērķis ir stabilizēt cenas un novērst to kritumu. Kad Veneto reģiona iestādes konsultējās ar tirdzniecības organizācijām, gatavojoties pieņemt pasākumus, kas ierobežo “Bardolino”DOC (ACVN) vīna iznākumu 2016. gada ražai, – piekto gadu pēc kārtas, kad šādi pasākumi tika veikti, – šīs organizācijas stingri mudināja “Bardolino” Aizsardzības asociāciju veikt atbilstošus pasākumus, proti, pārskatīt produkta specifikāciju. Šī apspriešanās ar tirdzniecības organizācijām ir minēta Veneto reģiona iestāžu 2016. gada 8. septembrī izdotajā dekrētā par minēto pasākumu pieņemšanu. Tādējādi priekšlikums samazināt ražas ierobežojumu no hektāra no 13 uz 12 tonnām atbilst nozares, sektora tirdzniecības organizāciju un Veneto reģiona iestāžu prasībām. Raža no hektāra ir jāsamazina, lai palielinātu šā vīna nosaukuma piedāvāto ekonomisko vērtību un kvalitāti. Jebkurā gadījumā šīs izmaiņas tikai saskaņo ražošanas procesu ar to, kā vīna dārzi tagad tiek pārvaldīti, veco stādīšanas sistēmu pilnībā aizstājot ar rindu izmantošanu. Analīze liecina, ka pudelēs sapildītā vīna daudzums pēdējos piecos gados ir saglabājies vairāk vai mazāk stabils un ka tirgus spēj absorbēt tikai daļu no saražotā vīna, kas nozīmē, ka tikai neliela daļa tiek pārdota par cenām, kuras var nodrošināt peļņu vīndariem un veicināt šo vīnu kvalitātes reputācijas veidošanos valsts un starptautiskajos tirgos. Tāpēc nozare ir izvēlējusies “Bardolino”DOC (ACVN) nosaukumam atbilstīga vīna vispārēju daudzuma samazināšanu.

c) Tagad tekstā ir iekļauti vairāki vīnkopības noteikumi, kas piemērojami noteiktos īpašos apstākļos. Produkta specifikācijā šis grozījums ietekmē 4. pantu. Vienotajā dokumentā šis grozījums attiecas uz virsrakstu Maksimālais ražas iznākums sadaļā Vīndarības metodes.

5. Vīndarības noteikumi

APRAKSTS

a) Attiecībā uz dzirkstošajiem vīniem (“Bardolino Chiaretto Spumante”) vairs nav ierobežojuma tos tirgot tikai brut, extra dry un dry kategorijās.

b) Ir pārskatīta teritorija, kurā jāveic bāzes vīna pārveide par dzirkstošo vīnu (“Bardolino Chiaretto Spumante”).

c) Lai vīnam izmantotu nosaukumu “Bardolino Novello”, prasība attiecībā uz macerāciju oglekļa dioksīda vidē ir palielināta no 85 % līdz 100 % vīnogu.

d) Tagad ir atļauta dažādos gados novāktu vīnogu ražu sajaukšana, nosakot ierobežojumu, ka drīkst izmantot tikai vīnu, kas darīts vai nu divus gadus pirms, vai vienu gadu pēc konkrētā gada, kāds tiks norādīts sertificējamam vīnam.

e) Produkta specifikācijā ir norādīts, ka “Bardolino” un “Bardolino Classico” vīnus var laist tirgū no tā gada 15. janvāra, kurā tika novāktas vīnogas, kas izmantotas attiecīgo vīnu darīšanā.

f) Pievienoti trīs punkti, kuros teikts, ka pēc Aizsardzības asociācijas pieprasījuma un pēc apspriešanās ar tirdzniecības organizācijām reģionālās iestādes var noteikt sertificējamā vīna daudzuma maksimālo robežu, kas ir zemāka par produkta specifikācijā noteikto robežu, kas nozīmē, ka jebkura misa un vīns, kas iegūts no vīnogu pārpalikuma, ir jāuzglabā bez taras un pēc Aizsardzības asociācijas pieprasījuma tos var sertificēt.

PAMATOJUMS

a) Šīs izmaiņas paver iespēju darīt “Bardolino Chiaretto Spumante” jebkurā no tiesību aktos atļautajām dzirkstošo vīnu kategorijām, izņemot saldo vīnu kategoriju, kas nozīmē, ka ražotāji varēs nodrošināt pieprasījumu pēc dažādiem produktu veidiem. Tā kā “Bardolino Chiaretto Spumante” ir dzirkstošs sārtvīns, kam raksturīgas maigas nianses, dažādas šķirnes var būt piemērotākas dažādu kategoriju dzirkstošajiem vīniem.

b) Bāzes vīna pārveidošanu par dzirkstošo vīnu drīkst veikt jebkur Veneto reģionā, kā arī Mantovas, Brešas un Trento provincēs.

c) “Bardolino Novello” bija pirmais itāļu vino novello (nouveau vīns), kurš ieguva DOC (ACVN) statusu (1987. gadā). Apkārtnes vīndari šo vīnu dara, izmantojot tikai macerāciju oglekļa dioksīda vidē. Lai uzlabotu kvalitāti, ir palielināts macerācijas oglekļa dioksīda vidē īpatsvars, kas nepieciešams, lai vīnu uzskatītu par “Bardolino Novello”.

d) Nosakot ierobežojumu attiecībā uz dažādos gados novāktu vīnogu ražu sajaukšanā izmantojamiem vīniem, kas drīkst būt darīti divus gadus pirms un vienu gadu uzreiz pēc tā gada vīna, kuru laiž tirgū, tiek nodrošināts, ka “Bardolino” ACVN vīniem vienmēr piemitīs “Bardolino” raksturīgais svaigums un dzeramība.

e) Noteikumu, saskaņā ar kuru “Bardolino” un “Bardolino Classico” vīnus nedrīkst pārdot pirms 15. janvāra, virza vēlme uzlabot kvalitāti un tirgus vērtības.

f) Šis ir pielāgojums tiesību aktiem. Produkta specifikācijā šis grozījums ietekmē 5. pantu. Vienotajā dokumentā šis grozījums attiecas uz virsrakstu Īpašās vīndarības metodes sadaļā Vīndarības metodes.

6. Ar patēriņu saistītas īpašības

APRAKSTS

a) “Bardolino Chiaretto” un “Bardolino Chiaretto Classico” krāsas apraksts ir mainīts uz “gaiši rozā ar oranžas nokrāsas toņiem”.

b) “Bardolino Chiaretto Spumante” burbulīšu apraksts ir mainīts uz “smalki un noturīgi”.

c) “Bardolino Chiaretto Spumante” krāsas apraksts ir mainīts uz “gaiši rozā ar oranžas nokrāsas toņiem”.

d) “Bardolino Chiaretto Spumante” aromāta apraksts ir mainīts uz “aromātisks un augļains, ja dzirkstošais vīns darīts pēc Charmat metodes; izsmalcināta buķete, ko rada fermentācija pudelēs, izmantojot tradicionālo metodi”.

e) “Bardolino Chiaretto Spumante” garšas apraksts ir mainīts uz “no zéro dosage līdz demi-sec, svaiga, bagātīga, paliekoša”.

PAMATOJUMS

a) Šīs izmaiņas ir veiktas tāpēc, lai “Bardolino Chiaretto” krāsa būtu pareizi aprakstīta.

b) Šīs izmaiņas ir veiktas tāpēc, lai burbulīšu raksturīgākās īpašības būtu pareizi aprakstītas.

c) Šīs izmaiņas ir veiktas tāpēc, lai “Bardolino Chiaretto Spumante” krāsa būtu pareizi aprakstīta.

d) Šīs izmaiņas ir veiktas tāpēc, lai “Bardolino Chiaretto Spumante” aromāts būtu pareizi aprakstīts atbilstīgi katrai izmantotajai darīšanas metodei.

e) Šīs izmaiņas ir veiktas tāpēc, lai “Bardolino Chiaretto Spumante” garša būtu pareizi aprakstīta atbilstīgi cukuru saturam. Produkta specifikācijā šis grozījums ietekmē 6. pantu. Vienotajā dokumentā šis grozījums attiecas uz sadaļu Vīna vai vīnu apraksts.

7. Marķēšana, nosaukumu izmantošana un noformējums

APRAKSTS

a) Nosaukumu “Chiaretto di Bardolino” drīkst izmantot “Chiaretto” tipa marķējumā.

PAMATOJUMS

Nosaukums “Chiaretto di Bardolino” tradicionāli vietējā mērogā tiek lietots sarunvalodā, izmantojot tiešu sakarību ar vēsturisko nosaukumu “Chiaretto del Garda”, kas šajā apgabalā tika lietots, vēl pirms vairākiem Gardas ezera apgabala vīniem tika piešķirts cilmes vietas nosaukums. Laika gaitā, īpaši pēdējos piecos gados, “Chiaretto di Bardolino” ir pakāpeniski nostiprinājusies kā “Bardolino Chiaretto” aprakstoša forma gan Itālijā, gan ārvalstīs. Nosaukuma “Chiaretto di Bardolino” izmantošana pašlaik ir tik plaši izplatīta gan presē, gan tādu tirgus dalībnieku vidū kā pircēji, restorānu īpašnieki un lielākie mazumtirgotāji, ka tas faktiski ir aizstājis nosaukumu “Bardolino Chiaretto” izplatītāju, restorānu un lielāko mazumtirgotāju sarakstos, kā arī visizcilākajos nozares ceļvežos un specializētajā presē, kas nozīmē, ka tagad to sarunvalodā lieto ļoti daudz patērētāju. Tas nozīmē, ka patlaban pastāv liela atšķirība starp formulējumu, kas jāizmanto vīna etiķetēs (“Bardolino DOC Chiaretto”), un nosaukumu, kas ir nostiprinājies un plaši izmantots tirgū un presē (“Chiaretto di Bardolino”), un tas varētu nopietni ietekmēt tā ražotājiem pieejamās komerciālās un mārketinga iespējas. Tādēļ tiek prasīts ar šo grozījumu nodrošināt, lai nozares piegādātā produkta apraksts atbilstu pieprasījuma puses pieredzei.

Produkta specifikācijā šis grozījums ietekmē 7. pantu.

8. Iepakojums

APRAKSTS

a) Jebkuras izmaiņas vīna fasēšanas jomas tiesību aktos jāpieņem automātiski.

PAMATOJUMS

a) Vairumam “Bardolino”DOC (ACVN) vīnu ir raksturīgs svaigums, un tos galvenokārt paredzēts pārdot un dzert gada laikā. Tāpēc, lai ražotāji varētu nekavējoties reaģēt uz tirgus prasībām un konkurēt starptautiskā mērogā, viņiem ir obligāti jāļauj ieviest jaunu tehnoloģiju, tiklīdz tiesību akti to atļauj. Tādēļ ražotāji pauž nepārprotamu vēlmi, lai tiktu nodrošināts, ka visi jaunie tiesību akti par vīna fasēšanu tiek automātiski pieņemti attiecībā uz šo nosaukumu. Tas jo īpaši attiecas uz bag-in-box iepakojumu: pastāvīgi un strauji pieaug starptautiskais pieprasījums pēc kastēs pildītiem sārtvīniem ar cilmes vietas nosaukuma statusu, taču tiesību akti pašlaik neatļauj izmantot šo iepakojuma veidu “Chiaretto” tipa vīniem. Tas “Bardolino”DOC (ACVN) nostāda neizdevīgākā stāvoklī pret lielākajiem ārvalstu konkurentiem. Tādējādi, ja atbilstoši nozares pārstāvju cerībām tiktu atviegloti noteikumi par bag-in-box iepakojuma izmantošanu, ļaujot to izmantot arī “Chiaretto” tipa vīniem, ražotāji vēlas būt gatavi nekavējoties reaģēt uz šādām izmaiņām. Produkta specifikācijā šis grozījums ietekmē 8. punktu.

VIENOTAIS DOKUMENTS

1. Produkta nosaukums

Bardolino

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Dzirkstošais vīns

5. Kvalitatīvs dzirkstošais vīns

4. Vīna vai vīnu apraksts

1. “Bardolino”

ĪSS APRAKSTS

— Krāsa: rubīnsarkana, ar ķiršu krāsas toņiem, ar laiku iegūstot granātābola nokrāsu;

— Smarža: tipiska, vīnaina;

— Garša: sausa, bagātīga, līdzsvarota;

— Maksimālā kopējā spirta tilpumkoncentrācija: 10,5 %;

— Minimālais bezcukuru ekstrakta saturs: 17,0 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

4,5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

2. “Bardolino Classico”

ĪSS APRAKSTS

— Krāsa: rubīnsarkana, ar ķiršu krāsas toņiem, ar laiku iegūstot granātābola nokrāsu;

— Smarža: tipiska, vīnaina;

— Garša: sausa, bagātīga, līdzsvarota;

— Maksimālā kopējā spirta tilpumkoncentrācija: 10,5 %;

— Minimālais bezcukuru ekstrakta saturs: 17,0 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

4,5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

3. “Bardolino Chiaretto”

ĪSS APRAKSTS

— Krāsa: gaiši rozā, ar oranžas nokrāsas toņiem;

— Smarža: tipiska, augļaina, maiga;

— Garša: bagātīga, līdzsvarota;

— Maksimālā kopējā spirta tilpumkoncentrācija: 10,5 %;

— Minimālais bezcukuru ekstrakta saturs: 16,0 g/l;

— Atlikumcukuru saturs: ne vairāk kā 9 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

4. “Bardolino Chiaretto Classico”

ĪSS APRAKSTS

— Krāsa: gaiši rozā, ar oranžas nokrāsas toņiem;

— Smarža: tipiska, augļaina, maiga;

— Garša: bagātīga, līdzsvarota;

— Maksimālā kopējā spirta tilpumkoncentrācija: 10,5 %;

— Minimālais bezcukuru ekstrakta saturs: 16,0 g/l.

— Atlikumcukuru saturs: ne vairāk kā 9 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

5. “Bardolino Chiaretto Spumante”

ĪSS APRAKSTS

— Burbulīši: smalki un noturīgi;

— Krāsa: gaiši rozā ar oranžas nokrāsas toņiem;

— Smarža: aromātiska un augļaina, ja dzirkstošais vīns darīts pēc Charmat metodes; izsmalcināta buķete, ko rada fermentācija pudelēs, izmantojot tradicionālo metodi;

— Garša: no zéro dosage līdz demi-sec, svaiga, bagātīga, paliekoša;

— Maksimālā kopējā spirta tilpumkoncentrācija: 10,5 %;

— Minimālais bezcukuru ekstrakta saturs: 17,0 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

6. “Bardolino Novello”

ĪSS APRAKSTS

— Krāsa: gaiši rubīnsarkana;

— Smarža: tipiska, spēcīga, augļaina;

— Garša: sausa, maiga, bagātīga, ieskābena, svaiga, dažkārt mazliet dzirkstoša;

— Maksimālā kopējā spirta tilpumkoncentrācija: 11,0 %;

— Minimālais bezcukuru ekstrakta saturs: 17,0 g/l.

— Atlikumcukuru saturs: ne vairāk kā 10,0 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

7. “Bardolino Classico Novello”

ĪSS APRAKSTS

— Krāsa: gaiši rubīnsarkana;

— Smarža: tipiska, spēcīga, augļaina;

— Garša: sausa, maiga, bagātīga, ieskābena, svaiga, dažkārt mazliet dzirkstoša;

— Maksimālā kopējā spirta tilpumkoncentrācija: 11,0 %;

— Minimālais bezcukuru ekstrakta saturs: 17,0 g/l.

— Atlikumcukuru saturs: ne vairāk kā 10,0 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

8. “Bardolino” – Montebaldo apakšapgabals

ĪSS APRAKSTS

— Krāsa: gaiši rubīnsarkana, spilgta;

— Smarža: tipiska, svaigu ogu un garšvielu notis, var būt ar zālaugu un ziedu niansēm;

— Garša: sausa, izsmalcināta, bagātīga, līdzsvarota;

— Maksimālā kopējā spirta tilpumkoncentrācija: 11,0 %;

— Minimālais bezcukuru ekstrakta saturs: 20,00 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

4,5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

9. “Bardolino” – La Rocca apakšapgabals

ĪSS APRAKSTS

— Krāsa: gaiši rubīnsarkana, spilgta;

— Smarža: tipiska, svaigu ogu un garšvielu notis, var būt ar zālaugu un ziedu niansēm;

— Garša: sausa, izsmalcināta, bagātīga, līdzsvarota;

— Maksimālā kopējā spirta tilpumkoncentrācija: 11,0 %;

— Minimālais bezcukuru ekstrakta saturs: 20,00 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

4,5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

10. “Bardolino” – Sommacampagna apakšapgabals

ĪSS APRAKSTS

— Krāsa: gaiši rubīnsarkana, spilgta;

— Smarža: tipiska, svaigu ogu un garšvielu notis, var būt ar zālaugu un ziedu niansēm;

— Garša: sausa, izsmalcināta, bagātīga, līdzsvarota;

— Maksimālā kopējā spirta tilpumkoncentrācija: 11,0 %;

— Minimālais bezcukuru ekstrakta saturs: 20,00 g/l.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums (miliekvivalentos uz litru):

4,5 grami uz litru (izteikts vīnskābē)

Maksimālais gaistošais skābums (miliekvivalentos uz litru):

—

Maksimālais kopējais sēra dioksīda saturs (miligramos uz litru):

—

5. Vīndarības metodes

5.1. Īpašās vīndarības metodes

1. Vino novello (nouveau vīns)

Īpašā vīndarības metode

Novello vīns jāsapilda pudelēs līdz vīnogu audzēšanas gada 31. decembrim, un tam jābūt izgatavotam, izmantojot 100 % macerāciju oglekļa dioksīda vidē.

5.2. Maksimālais ražas iznākums

1. “Bardolino”, “Bardolino Classico”, “Bardolino Chiaretto”, “Bardolino Chiaretto Classico”, “Bardolino Chiaretto Spumente” 12 000 kg vīnogu no hektāra

2. “Bardolino Novello”, “Bardolino Classico Novello” 12 000 kg vīnogu no hektāra

3. “Bardolino” Montebaldo, “Bardolino” La Rocca, “Bardolino” Sommacampagna 10 000 kg vīnogu no hektāra

6. Noteiktais ģeogrāfiskais apgabals

Apgabalu, kurā jāaudzē vīnogas, no kurām iegūst “Bardolino”DOC (ACVN) vīnus, veido turpmāk minēto pašvaldību administratīvā teritorija (vai nu visa teritorija, vai daļa no tās): Bardolino, Garda, Lazise, Affi, Costermano, Cavaion Veronese, Torri del Benaco, Caprino Veronese, Rivoli Veronese, Pastrengo, Bussolengo, Sona, Sommacampagna, Castelnuovo del Garda, Peschiera del Garda un Valeggio sul Mincio.

Montebaldo apakšapgabala vīns jādara no vīnogām, kas audzētas tajā noteiktā apgabala daļā (kā paredzēts “Bardolino”DOC (ACVN) produkta specifikācijas 3. panta a) punktā), kas pieder Affi, Cavaion Veronese, Kostermano sul Garda un Rivoli Veronese pašvaldībām.

La Rocca apakšapgabala vīns jādara no vīnogām, kas audzētas tajā noteiktā apgabala daļā (kā paredzēts “Bardolino”DOC (ACVN) produkta specifikācijas 3. panta a) punktā), kas pieder Bardolino, Castelnuovo del Garda, Garda, Lazise, Peschiera del Garda un Torri del Benaco pašvaldībām.

Sommacampagna apakšapgabala vīns jādara no vīnogām, kas audzētas tajā noteiktā apgabala daļā (kā paredzēts “Bardolino”DOC (ACVN) produkta specifikācijas 3. panta a) punktā), kas pieder Bussolengo, Pastrengo, Sommacampagna, Sona un Valeggio sul Mincio pašvaldībām.

7. Galvenās vīna vīnogu šķirnes

“Corvina N.” – “Cruina”

“Corvinone N.”

“Molinara N.”

“Rondinella N.”

8. Saiknes vai saikņu apraksts

8.1. “Bardolino” – 1. kategorija: Vīns

a) Ģeogrāfiskā apgabala specifika

Dabas faktori

“Bardolino” vīnus dara Gardas ezera austrumu krasta morēnās, kuras nogulsnējuši ledāji, kas veidojuši šo apgabalu, atstājot vairākus koncentriskus veidojumus ar skatu uz ezera baseinu. Šajā apgabalā sastopamas dažādas augsnes – kopumā dziļas un grantainas –, kas pēc ziemas ātri sasilst, ļaujot agri attīstīties pumpuriem un nodrošinot vienmērīgu augšanas ciklu, kas ir būtiski, lai dzinumi un ķekari varētu optimāli attīstīties un nogatavoties pat visnelabvēlīgākajos gados.

Šajā apgabalā valda Vidusjūras klimats, kur ir karstas, bet ne smacējošas vasaras un maigas ziemas. Klimatu ietekmē ūdens masa (t. i. ezers) un Monte Baldo masīvs un Adige upes ieleja uz ziemeļiem.

Šajā apgabalā blakus ezeram ir mazāka zemes daļa ar specifiskām klimata un vides īpašībām un senām tradīcijām. Tur dara Classico vīnus. Ņemot vērā ģeogrāfiskos, augsnes un klimata apstākļus, var noteikt vēl trīs apakšapgabalus: iekšzemes teritorija, kas atrodas netālu no Monte Baldo, Gardas piekrastes apgabals ar pakalnu, kas pazīstams kā La Rocca, un kalnainā dienvidu daļa ap Sommacampagna.

Vēsturiskie faktori un cilvēkfaktori

Liecības no bronzas laikmeta un romiešu laikiem, vīnogu ķekaru attēli, kas rotā viduslaiku baznīcas, un dokumentālas atsauces uz vīna dārzu tirdzniecību, arī slavenu seno laiku autoru darbos, liecina par ilgstošu, nepārtrauktu vīnkopības un vīndarības tradīciju šajā ražošanas apgabalā.

Deviņpadsmitajā gadsimtā vietējiem vīniem pirmo reizi lietoja nosaukumus “Bardolino” (sarkanvīni) un “Chiaretto” (sārtvīni), kā arī nodalīja trīs apakšapgabalus: lauksaimniecības novērotājs Bernardino Angelini 1837. gada ražu minēja “Caprino, Bardolino un Villafranca apgabalos”, savukārt 1900. gadā publicētajā tekstā Giovanni Battista Perez rakstīja, kā kopš šī gadsimta sākuma “vīna vērtēšanas eksperti” ir noteikuši dažādas cenas vīniem no apakšapgabaliem, kas tolaik bija pazīstami kā Valle di Caprino vai distretto di Montebaldo, distretto di Bardolino un Colli Morenici Meridionali (tagad Sommacampagna apgabals).

Saskaņā ar folkloru Chiaretto vīnu formulu Gardas ezera apkārtnē 1896. gadā izstrādāja Venēcijas senators Pompeo Molmenti, kurš bija uzzinājis par baltvīnu izgatavošanu no sarkanajām vīnogām Francijā. Zeffiro Bocci 1970. gadā rakstīja, ka “Veronas vīnogu audzēšanas apgabalos, kas atrodas blakus Gardas ezeram, vienmēr ir darīts precīzi noteikts Chiaretto del Garda”.

Cilvēkfaktori

“Bardolino” vīndaru prasme galvenokārt izpaužas kā spēja izcelt vietējo vīnogu šķirņu – “Corvina Veronese” un “Rondinella” – raksturīgās īpašības, kā arī citas šo vīnogu īpatnības: to augļainumu un garšvielu notis, svaigumu un garšas buķeti.

Lai iegūtu “Chiaretto” vīnus, vīnogas tiek novāktas atsevišķi (agrā raža) vai arī tiek izmantota saignée sārtvīna darīšanas tehnika, notecinot noteiktu daudzumu sulas, ko izmanto vīnu “Bardolino” darīšanai. Abos gadījumos ražotāji ļoti rūpējas par to, lai sārtvīni saglabātu krāsas pilnību, kas ir viena no to raksturīgākajām īpašībām. Dzirkstošā vīna darīšanas metodes arī ir sīki noteiktas, kā rezultātā tiek iegūti dzirkstošie vīni ar “Chiaretto” raksturīgajām īpašībām.

8.2. “Bardolino” – 1. kategorija: Vīns

b) Produkta specifika

“Bardolino” un “Chiaretto” vīnu būtiskās īpašības ir to svaigums, ogu un garšvielu aromāts, tas, ka tie ir ļoti viegli dzerami, vienkārši savienojami un jauni vīni, kam raksturīga tipiska sāļuma nianse, ko autori aprakstīja jau deviņpadsmitā gadsimta beigās un divdesmitā gadsimta sākumā.

“Bardolino” ir koši rubīnsarkans vīns ar augļu aromātiem un elegantām garšvielu niansēm. Pēc garšas tas ir sauss, maigs un līdzsvarots, svaigs un ļoti viegli dzerams.

“Chiaretto” vīniem ir raksturīga spilgta gaiši rozā krāsa. Pēc smaržas un garšas tie atgādina ogu un garšvielu smalkos aromātus. To apskaužamais svaigums ir vēl viena īpaša pazīme.

c) Cēloņsakarība starp vidi un produktu

Labvēlīgā zemes iedarbība, Gardas ezera apgabala maigais un patīkami vējainais klimats, vasaras nokrišņu ierobežotais daudzums un mērķtiecīgā vīna dārzu pārvaldība ir pamats “Bardolino” un “Chiaretto” vīniem izmantoto vīnogu optimālai nogatavināšanai. Pateicoties no ezera nākošajām vēsmām, apgabalā ir labas dienas un nakts temperatūras svārstības, kas veicina fenolu veidošanos un izteiktu augļu aromātu parādīšanos. Augsnes struktūra un ķīmiskais sastāvs, kā arī to morēnu izcelsme piešķir vīniem raksturīgo garšas pilnību un jauneklīgu svaigumu, atšķirot tos no līdzīgiem vīniem no kaimiņu apgabaliem.

Šajā vispārīgajā raksturojumā ir arī noteiktām zonām raksturīgi elementi, kas vīniem piešķir īpašu aromātu: vijolīšu notis no grantainām, smilšainām augsnēm; ķiršu notis vīnos no dienvidiem, kur vasaras klimats ir siltāks nekā vidēji šajā apgabalā; un garšvielu notis un lielāks skābums no pamatiežu kārtas virspusē esošajām augsnēm, kas stiepjas Monte Baldo grēdas un Adige ielejas virzienā.

8.3. “Dzirkstošais vīns” (4. kategorija) un “Kvalitatīvs dzirkstošais vīns” (5. kategorija)

a) Ģeogrāfiskā apgabala specifika

Dabas faktori

“Bardolino” cilmes vietas nosaukums ietver dzirkstošā vīna darīšanas tradīciju, jo īpaši “Chiaretto” kategorijā. Bāzes vīnu otrējo fermentāciju veic gan ar tradicionālo pudeļu metodi, gan Charmat metodi. Šie dzirkstošie vīni (“Chiaretto Spumante”) ir cieši saistīti ar ražošanas apgabala īpašajiem ģeogrāfiskajiem faktoriem un ar svaigumu un garšas pilnību, ko vīniem piešķir augsne un klimats.

Ražošanas apgabals atrodas Gardas ezera austrumu krasta morēnās, kuras nogulsnējuši ledāji, kas veidojuši šo apgabalu, atstājot vairākus koncentriskus veidojumus ar skatu uz ezera baseinu. Šajā apgabalā ir dažādas augsnes, kas ir kopumā dziļas un grantainas, kā arī bagātas ar minerālsāļiem. Klimatu ietekmē lielā ūdens masa (t. i., Gardas ezers), kā arī Monte Baldo masīva un Adige upes ielejas tuvums. Apkārtnes karstās, bet ne smacējošās vasaras un maigās ziemas nozīmē to, ka kopumā te valda Vidusjūras klimats. Šie faktori nozīmē to, ka pēc ziemas beigām augsne ātri sasilst, ļaujot agri attīstīties pumpuriem un nodrošinot vienmērīgu augšanas ciklu.

Vēsturiskie faktori un cilvēkfaktori

Arheoloģiskās liecības no bronzas laikmeta un romiešu laikiem, vīnogu ķekaru attēli, kas rotā viduslaiku baznīcas, un dokumentālas atsauces uz vīna dārzu tirdzniecību, arī seno laiku autoru darbos, liecina par ilgstošu, nepārtrauktu vīnkopības un vīndarības tradīciju šajā apgabalā.

Saskaņā ar tradīciju aprakstiem Chiaretto vīnu formulu Gardas ezera apkārtnē 1896. gadā izstrādāja senators Pompeo Molmenti, kurš bija uzzinājis par baltvīnu izgatavošanu no sarkanajām vīnogām Francijā. Zeffiro Bocci 1970. gadā rakstīja, ka “Veronas vīnogu audzēšanas apgabalos, kas atrodas blakus Gardas ezeram, vienmēr ir darīts precīzi noteikts Chiaretto del Garda”.

Šā apgabala vīnu mūsdienu vēsture aizsākās 1968. gadā, kad “Bardolino” – ieskaitot dzirkstošos “Chiaretto Spumante” vīnus – tika piešķirts aizsargāts cilmes vietas nosaukums.

Cilvēkfaktori

Apgabala vīndaru prasme izpaužas kā spēja izcelt vietējo vīnogu šķirņu – “Corvina Veronese” un “Rondinella” – raksturīgās īpašības un ciešo saikni ar dabisko vidi. Vietējie ražotāji izmanto savu pieredzi, lai noteiktu katra gatavojamā produkta, tostarp “Chiaretto Spumante”, ideālo gatavības pakāpi. Viņi ražas novākšanas un vīndarības procesus pielāgo klimatiskajām un tirgus prasībām. Vīnogas, no kurām gatavo “Chiaretto” vīnus, jo īpaši “Chiaretto Spumante”, tiek novāktas agri.

Ražotāji ļoti rūpējas par to, lai sārtvīni saglabātu krāsas pilnību, kas ir viena no to raksturīgākajām īpašībām, un lai vīnos būtu manāmas apgabala tradicionālajām vīnogu šķirnēm raksturīgās meža ogu nianses kopā ar izteiktu svaigumu.

8.4. “Dzirkstošais vīns” (4. kategorija) un “Kvalitatīvs dzirkstošais vīns” (5. kategorija)

b) Produkta specifika

“Chiaretto” sārtvīnu iegūst ar miziņu minimālas macerācijas metodi: tieši tas piešķir vīniem raksturīgo spilgti rozā krāsu. Dzirkstošo variantu (“Chiaretto Spumante”) iegūst no misas vai vīna, kas atbilst produkta specifikācijā paredzētajiem nosacījumiem un ko pēc tam pakļauj dabiskam otrējās fermentācijas procesam vai nu pudelē (tradicionālā metode), vai tvertnē (Charmat metode).

“Chiaretto Spumante” smarža atgādina meža ogu smalkos aromātus, ko papildina ļoti vieglas garšvielu notis. Pēc garšas tas ir sulīgs un atgādina sarkanās ogas, ko papildina apskaužami jauneklīgs svaigums. Tā vieglums, augļainums, pikantums un svaigums padara “Chiaretto Spumante” viegli savienojamu gan ar reģiona tradicionālajiem ēdieniem, gan ar moderniem un starptautiskiem ēdieniem.

c) Cēloņsakarība starp vidi un produktu

Labvēlīgā zemes iedarbība, morēnu augšņu struktūra un ķīmiskais sastāvs, Gardas ezera apgabala maigais un patīkami vējainais klimats, vasaras nokrišņu ierobežotais daudzums un mērķtiecīgā vīna dārzu pārvaldība ir pamats to vīnogu optimālai nogatavināšanai, kuras izmantos “Chiaretto Spumante” darīšanai vajadzīgās misas un vīna iegūšanai.

Morēnu augšņu daudzveidīgā struktūra un ķīmiskais sastāvs piešķir vīniem raksturīgo garšas un sāļuma pilnību, kā arī svaigu, jauneklīgu, dzīvīgu raksturu – tās ideālas šo dzirkstošo vīnu īpašības, kas tos atšķir no līdzīgiem kaimiņu apgabalu vīniem. Turklāt, pateicoties no ezera nākošajām vēsmām, apgabalā ir labas dienas un nakts temperatūras svārstības, kas veicina fenolu veidošanos un izteiktu augļu aromātu parādīšanos.

9. Būtiski papildu nosacījumi (iepakojums, marķējums, citas prasības)

—

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/16809

(1) OV L 9, 11.1.2019., 2. lpp.